open-index/open-wikipedia-markdown huggingface dataset:
Filippinenes herrelandslag i fotball

**Filippinenes herrelandslag i fotball** er det nasjonale fotballandslaget til øynasjonen Filippinene, som ligger i Stillehavet sørøst for det asiatiske fastlandet. Landslaget administreres av det nasjonale forbundet Filippinenes fotballforbund (PFF), som ble opprettet allerede i 1907 og som ble en del av FIFA og AFC i henholdsvis 1930 og 1954. Laget har aldri kvalifisert seg til hverken et Verdensmesterskap eller Asiamesterskap.

## Historie
Filippinene er et av de eldste landslagene i fotball for herrer i Asia, og spilte sin første landskamp hjemme mot  den 1. februar 1914 (1–0). Filippinene deltok for første gang i VM-kvalifisering i 1997, hvor laget spilte flere kamper i et innledende gruppespill, men endte sist i sin gruppe med ,  og , og gikk derfor ikke videre.

Siden Filippinene hverken har kvalifisert seg til et sluttspill i Verdensmesterskapet eller Asiamesterskapet, regnes de derfor for å være et av Asias svakere lag i henhold til FIFAs verdensranking. (128/208 per 14. august 2014).

## Verdensmesterskapet i fotball
* 1930 til 1938 – *Deltok ikke i kvalifisering*
* 1950 – *Trakk seg fra kvalifisering*
* 1954 til 1970 – *Deltok ikke i kvalifisering*
* 1974 – *Trakk seg fra kvalifisering*
* 1978 til 1994 – *Deltok ikke i kvalifisering*
* 1998 til 2002 – *Utslått i kvalifisering*
* 2006 til 2010 – *Deltok ikke i kvalifisering*
* 2014 – *Utslått i kvalifisering*

## Asiamesterskapet i fotball
* 1956 til 1960 – *Utslått i kvalifisering*
* 1964 – *Trakk seg fra kvalifisering*
* 1968 – *Utslått i kvalifisering*
* 1972 til 1976 – *Trakk seg fra kvalifisering*
* 1980 til 1984 – *Utslått i kvalifisering*
* 1988 til 1992 – *Deltok ikke i kvalifisering*
* 1996 til 2000 – *Utslått i kvalifisering*
* 2004 til 2007 – *Deltok ikke i kvalifisering*
* 2011 til 2015 – *Utslått i kvalifisering*

## Kjente spillere
* Paulino Alcántara
* Neil Etheridge
* Rob Gier
* Jerry Lucena
* Paul Mulders
* James Younghusband
* Phil Younghusband

## Referanser


## Eksterne lenker
* Filippinenes profil hos FIFA.com
Siddhartha

***Siddhartha*** (tysk: *Siddhartha. Eine indische Dichtung*) er en allegorisk dannelsesroman av den tysk-sveitsiske forfatteren Hermann Hesse. Det var Hesses niende roman og ble publisert i 1922 av S. Fischer Verlag.

Romanen handler om den unge brahminen Siddhartha som levde på samme tid som Gautama Buddha. Siddhartha var også Buddhas navn før sin opplysning og betyr «den som har oppnådd sine mål», av *[[siddha]]* (oppnådd) + *[[artha]]* (det som søkes etter). I boken blir Buddha kalt *Gotama*.

Siddhartha oppgir både familien og presteskapet for å forme sin egen livsoppfatning. Gjennom refleksjoner følger vi hans tankegang fra at den unge brahminen drar hjemmefra, og søker seg til et hardt asketisk liv. Videre lever han en hedensk og hedonistisk livsførsel i byen, før han bosetter seg ved en hellig elv. Romanen inneholder viktige innsikter i forholdet mellom den profane verden og den guddommelige, som Siddhartha søker. 

Hesse skrev romanen i årene 1919 til 1922. I USA ble romanen utgitt i 1951 og ble svært innflytelsesrik på 1960-tallet. Den utkom første gang på norsk i 1972, og ble i 1976 utgitt som en del av Gyldendals lanternebøker (nr 314).
Trond Jacobsen

**Trond Jacobsen** er navnet til flere personer:

* Trond Jacobsen (fallskjermhopper) (født 1965)
* Trond Jacobsen (filmprodusent) (født 1967)
Diwaniya

**al-Diwaniyya** (alternative stavremåter blanr annet **al-Diwaniyah** og **ad-Diwaniyah**, arabisk الديوانية) er en by i det sentrale Irak og den administrative hovedstat for guvernementet al-Qadisiyya. 

Et overslag over folkemengen fra 2009 i det distriktet byen ligger i, var på 499&nbsp;926 innbyggere, på et areal på 1&nbsp;212 km².

## Referanser
Samlagsavstemning

**Samlagsavstemning** eller **Brennevinsavstemning** ble med Brennevinsloven av 1894 avgjørende for om byer skulle opprette, beholde eller avvikle såkalte brennevinssamlag. Denne loven slo fast at all omsetning av brennevin, bortsett fra partisalg over 250 liter, skulle legges inn under kommunale samlag.

Det var lokale folkeavstemninger, som kunne avholdes hvert 5. år, som skulle avgjøre hvilke byer som skulle ha samlag, og avstemningsreglene skulle favorisere den rådende situasjonen ved at de som ikke stemte, ble tatt til inntekt for *status quo*. Før den tid var det kommunestyret som hadde bestemt om det skulle være samlag i byen. Stemmeretten ved slik avstemninger var overraskende vid i forhold til vanlig stemmerett, alle hjemmehørende i byen over 25 år kunne avgi stemme, også kvinner. Det første steget for kvinner på den offentlige arenaen var altså i de lokale avstemningene om samlaget skulle fortsette sin drift eller ikke. Det er vel trolig at bakgrunnen for dette var at kvinner i større grad stod for en edruelig linje og derved ville medvirke til en reduksjon av antallet samlag. Faktum er at som en følge avholdspolitikken og avholdsbevegelsens økende styrke, sank antall byer med samlag fra 51 i 1894 til 13 i 1913.

## Brennevinsavstemninger
Friidrett under Sommer-OL 1928 – Stavsprang menn

**Stavsprang** for menn var en av fire hoppøvelser i friidrett under Sommer-OL 1928 i Amsterdam. Det var åttende gangen stavsprang var med på det olympiske programmet. Tjue deltakere fra tretten nasjoner deltok i stavsprangkonkurransen som ble avviklet 1. august 1928. Ni utøvere klarte 3,66 meter og kvalifiserte seg for finalen. Sabin Carr fra USA ble olympisk mester med et hopp på 4,20 meter som var ny olympisk rekord.
__NOTOC__
## Medaljevinnere

## Rekorder
Gjeldende rekorder før lekene i 1928:

### Kvalifisering
**Gruppe 1**

**Gruppe 2**

### Finale

## Eksterne lenker
* Resultater  på sports-reference.com
* Offisiell rapport, side 448 - 450 (engl.)
Gudrød av Skåne

:For *Gudrød Haraldsson*, konge av Man på 900-tallet, se Gudrød Haraldsson

**Gudrød av Skåne** (norrønt: *Guðröðr*), *Gudrød Haraldsson*, var sønn av Harald den gamle og bror til kong Halvdan den snille. Han var gift med ynglingekongen Ingjald Illrådes datter Åsa. Ifølge kronologien i blant annet *[[Ynglingesagaen]]* og fornaldersagaen *[[Hvordan Norge ble bygd]]* var han konge i Skåne i det 7. århundre.

Gudrøds hustru Åsa Illråde, som hadde arvet sin fars dårlige sinnelag og fikk hans tilnavn, sørget for at Gudrød drepte sin bror Halvdan. Etterpå sørget hun for at også Gudrød ble drept. Halvdan hadde sønnen Ivar Vidfamne. Etter at både faren og farbroren var døde, kom Ivar Vidfamne til Skåne og dro mot gården Ræning i Mälaren der Ingjald Illråde oppholdt seg. Ingjald begikk selvmord ved å tenne på gården, og han selv, datteren Åsa og hele hirden hans brant inne.

Halvdans sønn Ivar Vidfamne la under seg Skåne, og senere utvidet han kongeriket til å også omfatte «*Danevelde, en stor del av Saksland og hele Østrike* (dvs. landene rundt Østersjøen, inkl. Russland) *og femtedelen av England*».

Ivar Vidfamne jaget Ingjalds sønn Olav Tretelgja ut av Skåne. Olav dro til Värmland og ble gift med datter til Solør-kongen Harald Gulltann. Deres sønn Halvdan Kvitbein brakte Ynglingeætten til Norge og var norsk stamfar for Harald Hårfagre og hans ætt.

## Referanser
Vaillantella

* *[[Vaillantella cinnamomea]]*
* *[[Vaillantella euepiptera]]*
* *[[Vaillantella maassi]]*

***Vaillantella*** er en slekt av smerlinger. 

De skiller seg fra alle andre smerlinger ved å ha en lang ryggfinne med 53–73 stråler. Sidelinjen er fullstendig, og halefinnen er dypt kløftet. De er utbredt på Malakkahalvøya, Sumatra og Borneo.

Den systematiske posisjonen er omstridt, og de har blitt plassert i Balitoridae, Botiidae eller Cobitidae. Kottelat (2012) regner dem til en egen familie, Vaillantellidae.

## Kilder
*  Besøkt 26. august 2014.
* 
* 
* 

## Eksterne lenker
*
Bart Bok

**Bartholomeus Jan «Bart» Bok** (født 28. april 1906 i Hoorn i Nederland, død 5. august 1983 i Tucson i Arizona) var en nederlandskfødt amerikansk astronom, lærer og foreleser. Han er best kjent for sitt arbeid med strukturen og utviklingen av vår egen galakse, Melkeveien, og for oppdagelsen av Bok-kuler. Bok-kuler er små, mørke skyer av interstellar gass og støv som kan ses i silhuett mot lysere bakgrunner. Bok fremsatte en hypotese om at disse kulene kunne være materie som var i ferd med å trekke seg sammen, i en prosess på vei til å bli stjerner.

Bok giftet seg med sin astronomikollega Priscilla Fairfield i 1929, og de samarbeidet deretter så tett at Royal Astronomical Society uttalte at «fra det tidspunktet er det vanskelig og meningsløst å skille hans resultater fra hennes». Sammen utviste de så stor felles entusiasme for å forklare astronomi for folk flest at *[[The Boston Globe]]* i 1936 beskrev dem som «salgsmenn for Melkeveien».

## Publikasjoner (utvalg)
* 
* 
* 
* 
* *

## Referanser


## Videre lesning
* 
*
Jakobsen

**Jakobsen** er et vanlig etternavn i Norge og Danmark. Per januar 2020 hadde  nordmenn etternavnet Jakobsen. Skrivemåten Jacobsen er noe vanligere, i 2013 brukte  dette navnet. Samlet sett er Jacobsen/Jakobsen det 10. vanligste etternavn i Norge.

Navnet er et patronymikon og betyr «sønn av Jakob/Jacob».

## Noen kjente nordmenn med etternavn Jakobsen
* Alf E. Jakobsen (f. 1952), politiker
* Anton Jakobsen (1874–1983), lærer, gårdbruker, ishavsreder, banksjef og politiker
* Frank Jakobsen (f. 1954), jazzmusiker
* Johan J. Jakobsen (f. 1937), gårdbruker og tidligere politiker
* Klaus Jacobsen (f. 1974), tidligere politiker
* Mini Jakobsen (f. 1965), tidligere fotballspiller
* Tommy Jakobsen (f. 1970), ishockeyspiller

## Noen kjente utenlandske personer med etternavn Jakobsen
* F.P. Jac (Flemming Palle Jakobsen) (1955–2008), dansk dikter og forfatter
* Katrin Dahl Jakobsen (1951), færøysk lærer og politiker

## Referanser
IC 2944

**IC 2944** er en åpen stjernehop med en forbundet emisjonståke funnet i stjernebildet Kentauren, nær stjernen Lambda Centauri. Stjernehopen inneholder Bok-kuler, som ofte er stedet hvor stjernedannelser i en H&nbsp;II-region finner sted. Det finnes dog ingen beviser for at stjerner har blitt dannet i noen av kulene i IC&nbsp;2944.

ESOs Very Large Telescopes bilde til høyre er et nærbilde av et sett med bok-kuler i IC 2944, oppdaget av den sørafrikanske astronomen A. David Thackeray i 1950.

## Referanser


## Eksterne lenker

* SEDS: IC 2944
* IC 2944 at ESA/Hubble
Baladruz

**Baladruz** (arabisk: بلدروز, *Baladrūz*) eller **Balad Ruz**, er en by med ca. 100.000 innbyggere i Irak i guvernementet Diyala. Den er også distriktshovedstad.

Byen ligger ca. 80 km nordøst for Bagdad, mellom Baquba og Mandali.
USS «Louisiana» (SSBN-743)

***USS «Louisiana»*** (SSBN-743) er en amerikanske ballistisk missilubåt i Ohio-klassen som ble satt i tjeneste i 1997.

## Litteratur
*

## Referanser
Peter Camenzind

***Peter Camenzind*** er en dannelsesroman av den tysk-sveitsiske forfatteren Hermann Hesse. Det var Hesses første roman og ble publisert i 1904. Boken inneholder en rekke temaer som kom til å prege mange av Hesses senere arbeider, deriblant individets søken etter en unik spirituell og fysisk identitet med naturen og den moderne sivilisasjon som bakgrunn. Et annet viktig tema er kunstens rolle i dannelsen av personlig identitet.

Det fortelles om en ung bondegutt som er fysisk sterk og hard nok. Men samtidig har han et svermerisk sinn, som ikke uten videre finner seg til rette i livet. Han er en ensom og søkende vagabond som til slutt ender opp med et stille, resignert liv som vertshuseier på hjemstedet.

Romanen ivektlegger ensomhetens viktighet. Samtidig legger den vekt på fortroligheten med naturen, med jorden, med hjemstedet og med barn som viktige ingredienser i en personlig utvikling.

Boken utkom for første gang på norsk i 1979, som en del av Gyldendals lanternebøker (nr. 414).

## Referanser
Sipitang

**Sipitang** er et distrikt i Pedalman-divisjonen i den malaysiske delstaten Sabah. Det er det sørvestligste av distriktene, og strekker seg langs hele Sabahs grense mot Sarawak, med kystlinje til Bruneibukta i nordvest. I sør har Sipitang grense til Kalimantan Timur i Indonesia. 

Distriktet ble opprettet den 1. januar 1962, har et areal på  kvadratkilometer og et folketall på . Administrasjonssenteret er byen Sipitang. Sabahs sørligste landsby, Long Pasia, ligger ved den indonesiske grensen, og har kun forbindelse med resten av delstaten via den lokale flyplassen. Pan Borneo Highway, som knytter Sabah med Sarawak og Brunei, går gjennom distriktet.
 
Området som utgjør Sipitang-distriktet var inntil 1884 et territorium i Brunei som ble avstått av sultanen til Britisk Nord-Borneo. I 1901 ble landområdene mellom elvene Sipitang og Trusan kjøpt opp av North Borneo Chartered Company, og den nye Clarke-provinsen ble dannet.

## Byen
Byen Sipitang ligger i den nordvestlige delen av distriktet, om lag 144 kilometer sør for Kota Kinabalu, og har  innbyggere. Byen ble opprettet i 1901 som administrasjonsstedet for den nydannede Clarke-provinsen.

Byen er i ferd med å bli et senter for olje- og gassindustrien i Sabah, etter at det i 2011 ble vedtatt av regjeringen å bygge Sipitang Oil and Gas Industrial Park (SOGIP), mens oljeselskapet Petronas skal bygge en ammoniakk- og ureafabrikk.

## Referanser
Under hjulet

***Under hjulet*** (tysk: *Unterm Rad*) er en dannelsesroman av den tysk-sveitsiske forfatteren Hermann Hesse. Den var Hesses andre roman og ble publisert i 1906. Boken er en sterk kritikk av samtidens utdannelse og skolesystem, som bare legger vekt på studentens akademiske dyktighet, og neglisjerer elevens personlige utvikling.

I fortellingen møter vi den skoleflinke Hans Giebenrath. Drevet av ærgjerrighet og lokalpatriotisme, tvinger faren ham inn i en uegnet rolle ved seminaret i Maulbronn. Han oppdager etterhvert verdier i kunsten og utenfor det teologiske seminaret, og utdannelsens neglisjering av hans personlige uvikling gjør at det går ham ille. Hans nære vennskap med Hermann Heilner, en mer liberal medstudent, blir en kilde til trøst. Til slutt blir Heilner utvist fra seminaret, mens Giebenrath sendes hjem uten å ha bestått eksamen, etter at han har begynt å vise symptomer på mental sykdom.

Ved siden av Robert Musils *Den unge Tørless* er boken en av de skarpeste anklager mot oppdragelsessystemet på denne tiden, og boken har selvbiografiske trekk.

Boken utkom for første gang på norsk i 1979, som en del av Gyldendals lanternebøker (nr 415).
MFÖ

**MFÖ**, eller **Mazhar-Fuat-Özkan**, er et tyrkisk rockeband, kjent for å ha deltatt i Eurovision Song Contest ved to anledninger på 1980-tallet. Bandets navn er en sammensetning av initialene i fornavnene til de tre medlemmene Mazhar Alanson, Fuat Güner og Özkan Uğur.

Alanson og Güner møtte hverandre i 1966, og i 1971 ble også Uğur medlem av bandet. I 1976 ga bandet ut sin første singel, *Heyecanlı*, med Tyrkias første musikkvideoklipp som ble spilt inn til sangen. Det første albumet ble gitt ut i 1984. I 1985 kom albumet *Peki peki anladık*, hvor halvparten av låtene var på engelsk, som et forsøk på å oppnå popularitet i Europa. Etter utgivelsen av *M.V.A.B* i 1995, sluttet medlemmene å skrive sanger til bandet, men de fortsatte å spille sammen.

## Eurovision Song Contest
MFÖ har deltatt i den den tyrkiske nasjonale finalen fire ganger og i Eurovision Song Contest i 1985 og 1988:

## Diskografi
Album utgitt av MFÖ:
### Mazar-Fuat
* 1971: *Türküz Türkü çağırırız*
### Mazar-Fuat-Özkan
* 1984: *Ele güne karşı*
* 1985: *Peki peki anladık*
* 1986: *Vak the Rock*
* 1987: *No Problem*
* 1989: *The Best of MFÖ*
* 1990: *Geldiler*
* 1992: *Agannaga*
* 1992: *Dönmen yolumdan*
* 1995: *M.V.A.B*
* 2003: *MFÖ*
* 2003: *MFÖ Collection*
* 2006: *AGU*
* 2011: *Ve MFÖ*

## Referanser


## Eksterne lenker
* 
*
Ranau

**Ranau** er det østligste distriktet i Patai Barat-divisjonen i den malaysiske delstaten Sabah. Distriktet ligger i innlandet, og strekker seg fra Kinabalu-fjellet i vest og sørøstover mot Trusmadi-fjellene.

Distriktet ble opprettet den 1. januar 1962, har et areal på  kvadratkilometer og et folketall på , hvorav 85 prosent tilhører folkegruppen kadazan-dusun. Administrasjonssenteret er byen Ranau. 

## Byen
Byen Ranau ligger i de sentrale delene av distriktet og har  innbyggere. 

## Referanser


## Eksterne lenker
*
Pop Will Eat Itself

**Pop Will Eat Itself** (også kjent som **PWEI** og **The Poppies**) er et alternativt rockeband som ble dannet i Stourbridge i 1986. Bandets mest kjente låt er «Get The Girl! Kill The Baddies!» fra 1993. Til tross for oppløsningen i 1996, kom det ut et nytt album i 2010; det første på mer enn fem år.

## Eksterne lenker
* 
* 
*  The Designers Republic
Sony Masterworks

**Sony Masterworks** er et amerikansk plateselskap. Selskapet har rettigheter til innspilling fra og med slutten av det 19. århundre. Ellers er Sony Masterworks også kjent for å ha ansvaret til arkivet av filmmusikk: herav musikk fra *[[Star Wars]]* og *[[Phantom of the Opera]]*.

## Eksterne lenker
* Sony Masterworks offisielle sider
* Sony Masterworks Broadway offisielle side
* Sony Masterworks offisielle blogg
* Sony Masterworks Podcasts
Skjoldungernes Land nasjonalpark

**Skjoldungernes Land nasjonalpark** er en dansk nasjonalpark innviet i 2015. Parken omfatter den sydlige delen av Roskilde Fjord og landområdet som strekker seg mot syd og forbinder fjordlandskapet med de midtsjællandske skogene rundt Hvalsø.

Forslaget til opprettelse av nasjonalparken ble utarbeidet av de tre kommunene Roskilde og Lejre og Frederikssund og Danmarks Naturfredningsforening, Friluftsrådet, landbruket samt flere lokale institusjoner, foreninger og museer og ble levert til miljøministeren  3. mars 2014.

## Referanser
José María Córdova internasjonale lufthavn

**José María Córdova internasjonale lufthavn** (IATA: **MDE**; ICAO: **SKRG**) er en flyplass i Rionegro i Antioquia i Colombia. Den er hovedflyplassen til Medellín og resten av Aburrádalen. Den er den nest travleste flyplassen i Colombia, etter El Dorado internasjonale lufthavn i Bogotá. Den hadde over 6,5 millioner passasjerer i 2013. Flyselskapet VivaColombia har hovedbasen sin på José María Córdova internasjonale lufthavn. Flyplassen er oppkalt etter soldaten José María Córdova (1799–1829).

## Eksterne lenker
*
Gi verden et smil

**«Gi verden et smil»** er en norsk sang, skrevet av Kari Neegaard. Den var ett av bidragene til Melodi Grand Prix 1971, den norske uttakingen til Eurovision Song Contest 1971 i Dublin i Irland.

Sangen ble framført på norsk av Dag Spantell. I den norske finalen endte sangen på delt fjerdeplass med 44 poeng.

## Innspilling
*Dag Spantell, Kjell Karlsens orkester. Utgitt på singlen Triola TN&nbsp;609 i 1971.

## Referanser
Vi vil tro det vi synger

**«Vi vil tro det vi synger»** er en norsk sang. Melodien ble skrevet av Kjell Karlsen, og Terje Mosnes skrev teksten. Den var ett av bidragene til Melodi Grand Prix 1971, den norske uttakingen til Eurovision Song Contest 1971 i Dublin i Irland.

Sangen ble framført på norsk av Webe, Geir Wentzel og Dag Spantell. Den endte på en tredjeplass med 45 poeng.

## Innspilling
*Webe, Geir Wentzel og Dag Spantell, Kjell Karlsens orkester. Utgitt på singelen Triola TN&nbsp;609 i 1971.

## Referanser
Amina Sewali

**Amina Sewali** (1989–2026) var en ugandiskfødt norsk musiker, artist, komponist, manusforfatter og skuespiller. I 2014 spilte hun Solveig i Nationaltheatrets oppsetning av *[[Peer Gynt]]*.

Sewali kom som flyktning fra Uganda til Norge da hun var fire år gammel. Hun kom sammen med moren og søsken, mens faren ble værende. Sewali behersket det lokale språket luganda.

## Karriere
Som 14-åring deltok Sewali i Ungdommens kulturmønstring og gikk videre fra fylkesmønstringen til landsmønstringen Trondheim, to år på rad 2004 og 2005.

I 2006 medvirket hun som danser og skuespiller i Den Norske Operas oppsetning av *Izzat – en kjærlighetsopera*. I 2007 var hun med i ungdomsserien *Glatte gater* som gikk på NRK, som ble i 2008 gjort om til kinofilmen *[[99 % ærlig]]*. Filmen ble nominert til to Amandapriser i 2009, for «beste musikk» og «beste dokumentar».

I 2010 var hun både tekstforfatter, komponist og skuespiller i *Tæsjern på Grønland*, en moderne versjon Shakespeares *[[Kjøpmannen i Venedig]]*. I 2012 var hun sammen med Sarah Ramin Osmundsen forteller og manusforfatter i Oslo-Filharmoniens oppsetningen av *Patty og Ulven*, en moderne tolkning av Sergej Prokofjevs *[[Peter og ulven]]*.

I 2011 ble debutalbumet hennes *Amina Sewali*, som hun produserte sammen med Even Johansen og Børge Fjordheim, utgitt av Warner Music Norway, som hun hadde platekontrakt med frem til 2011. Aminas første single, «One More Digit» kom ut i 2010. I 2013 reiste hun på skoleturné med Rikskonsertene med forestillingen *Amina Sewali – Gjør det selv!*.

Høsten 2014 spilte hun *Solveig* i Nationaltheatrets oppsetning av *[[Peer Gynt]]*. I 2015 ble hun tatt opp til andre kull på skuespillerutdanningen «Det Multinorske» ved Det norske teatret, og fullførte bacheloren i teater og skuespillerfag i juni 2018.

I 2017 deltok hun i Melodi Grand Prix med den selvskrevne sangen «Mesterverk».

Hun skrev også barneromanen *Hør’a, dagbok!* (Aschehoug, 2020) som ble anbefalt lesing for femteklasse, var nominert til Kritikerprisen for årets beste barne- eller ungdomsbok 2020, Barnas bokpris 2021 og superfinalist i Bokslukerprisen 2021/2022. Sewalis dramatisering av romanen var en av vinnerne av Riksteatrets RiksPitch 2021, hvor vinnerne fikk presentere sin idé under Heddadagene. Hiphop-musikalen ble satt opp av Riksteatret i 2023.

## Diskografi
### Emire og Lillebror
* : *99 % Ærlig*

### Soloartist
;Album
* : *Amina Sewali*

;Singler
* : «One More Digit»
* : «Masterplan»
* : «Triangel» – Timbuktu-cover
* : «Mesterverk»

### Medvirker på
* : *Hør’a, dagbok!* (EP) – fra Riksteatrets musikal

## Bibliografi
* : *Glokale stemmer : TekstLab 10 år : jubileumsmagasin 2018* – en av flere forfattere med tekster
* : *Hør’a, dagbok!* 

## Referanser


## Eksterne lenker
*  Offisielt nettsted  
* 
* 
* 
* 
*  Amina Sewali på ReverbNation
*  Amina Sewali hos Fabel
*  Amina Sewali på Goodreads
*
El Rodadero

**El Rodadero** er ei strand og et turistområde om lag 5 kilometer vest for Santa Marta på den karibiske kysten nord i Colombia. Stedet befinner seg i Gairabukta. Langs med stranda går det ei stripe med hoteller og leilighetskomplekser.

El Rodadero oppsto i 1954, da guvernør Rafael Hernández Pardo anla motorveien som går forbi stedet og bygde det første hotellet, Hotel Tamacá. I de påfølgende åra ble det oppført stadig flere bygninger i bukta. Det er i dag om lag 14&nbsp;000 hotellrom og leiligheter i El Rodadero, de fleste i luksuriøse, høye bygninger.

## Eksterne lenker
* El Rodadero en Santa Marta hos Colombia.com – Turismo
Stevns Klint

**Stevns Klint** på Sjælland i Danmark er en 20 km lang og opp til 41 m høy klint som avgrenser Stevns mot øst. Området er av stor geologisk betydning og på klinten kan man se et synlig lag av grensen mellom krittiden og tertiær. Denne fiskeleiren inneholder informasjon om dinosaurenes død for 65 millioner år siden. 

I steinalderen ble klinten brukt til å lage redskaper av og kjente byggverk som for eksempel Absalons borg i København har benyttet kalk fra klinten.

I 2014 ble Stevns Klint tatt opp på UNESCOs verdensarvliste.

## Referanser
Helge Brattebø

**Helge Brattebø** (født 6. august 1954) er en norsk sivilingeniør. Han er professor i industriell økologi ved Program for industriell økologi ved NTNU og er leder for NTNUs tematiske satsingsområde NTNU Bærekraft. Han medvirket til opprettelsen av verdens første universitetsprogram i Industriell økologi ved NTNU.

## Bakgrunn

Brattebø er siv.ing. (1977) og dr.ing. (1983) fra NTH, og har bakgrunn som forsker ved vannrensegruppa NTH/SINTEF, overingeniør hos ingeniørfirmaet Reinertsen, og regionsjef hos tidligere Østlandskonsult (nå del av COWI). Han har arbeidet ved NTNU siden 1989, som programkoordinator for strategiprosjektet Teknisk miljøvitenskap, avdelingsleder for ved Senter for miljø og utvikling (SMU), og den første leder av NTNUs Program for industriell økologi (IndEcol). Brattebø ble professor ved Institutt for vann- og miljøteknikk (IVM) i 1998, og arbeidet her til utgangen av 2012, inkl. opphold som gjesteprofessor ved Centre for Industrial Ecology ved Yale University i USA (2003/2004) og ved MIT Portugal Programme, Técnico Lisboa (2010/2011). Han er siden 2001 medredaktør for tidsskriftet Journal of Industrial Ecology og har hatt ulike verv innen International Scociety for Industrial Ecology. Fra 2013 har Brattebø hatt sin professorstilling ved Program for industriell økologi og Institutt for energi og prosessteknikk (EPT) på NTNU.

## Forskning og undervisning
Brattebø har undervist en rekke fag i miljøteknologi og industriell økologi. I sin forskning arbeidet han de første årene med prosesser for rensing av drikkevann og avløpsvann, og metodikk innen industriell renere produksjon. Senere har han forsket innen industriell økologi og miljøsystemanalyse, anvendt på ulike infrastruktursystemer - herunder avfall, vannforsyning og avløp, bruer, bygningsmasse, og fjernvarmenett. En viktig problemstilling har vært å undersøke hvordan slik infrastruktur i samfunnet presterer miljømessig og økonomisk i livsløpsperspektiv, og hva som er viktige faktorer for miljø- og bærekraftforbedringer. Dette innebærer modellutvikling, dynamiske simuleringer og systemanalyse av material-, energi- og avfallsstrømmer, og deres konsekvenser mht utslipp, miljø og kostnad.

Brattebø har veiledet ca. 25 PhD- og 80 MSc-studenter, og han har publisert over 100 forskningsartikler i internasjonale journaler med fagfellevurdering. Brattebø er medlem av Norges Tekniske Vitenskapsakademi siden 1996.

## Verv
* Journal of Industrial Ecology: Brattebø er en av redaktørene og ledet i flere år komiteen for utvelgelse av den beste forskningsartikkel i Journal of Industrial Ecology 
* International Society for Industrial Ecology: Brattebø har vært oppnevnt som Councillor i denne internasjonale forskerforeningen 

## Referanser


## Eksterne lenker

*  Brattebøs nettsider ved NTNU
*  Tematisk satsingsområde NTNU Bærekraft
Heimdals-nytt

***Heimdals-Nytt*** var ei gratis lokalavis for bydelene sør i Trondheim. Den ble startet i 1992 av Gisle Lian Olsen hos Studio G AS som en videreføring av Heimdalsbladet.

Avisa rettet seg mot områdene Leinstrand, Kattem, Lundåsen, Heimdal, Tiller, Saupstad, Kolstad og Flatåsen. Ansvarlig redaktør var Gisle Lian Olsen.

Heimdalsbladet ble første gang utgitt i 1984 av Åsmund Snøfugl, redaktør og eier av Trønderbladet. Etter nedleggelsen av avisa Nidaros i 1991 overtok Olsen aviskonseptet og videreførte det under navnet Heimdals-Nytt.

Avisa ble i 2001 solgt til Rotasjonstrykkeriet AS.

## Eksterne lenker
* Noen utgaver på issuu.com
* Nasjonalbiblioteket
* Byavisa – «Avis-krig»
Odd Wibe

**Odd Andreas Wibe** (født 1944) er en norsk tidligere ambassadør, som for det meste hadde oppdrag og posteringer til konfliktfylte områder i Midtøsten. Han tok utenriksdepartementets aspirantkurs i 1972.

## Posteringer i utenrikstjenesten samt øvrige oppdrag
* var stasjonert ved Norges ambassade i Roma fra 1974 til 1977
* Han var konsul/ambassadesekretær ved Norges ambassade i Paris, Frankrike, fra 1979 til 1982, og var ansvarlig for behandlingen av saken om Petter Kristian Kyvik (født 1959) i 1982.
* 1982–1984 ambassadesekretær ved Norges ambassade i Kairo, Egypt
* 1984–1986 ambassaderåd og chargé d'affaires ved Norges ambassade i Beirut, Libanon. Beirut-ambassaden ble evakuert flere ganger i 1985.
* 1986–1989 byråsjef i UD, leder av katastrofeutvalget, medlem av menneskerettsutvalget og sentralrådet for narkotikaproblemer
* 1986-1988 rådgiver for Lillehammers søkerkomite for de Vinter-OL 1994; 1986 medlem av Lillehammers delegasjon til IOCs sesjon i Lausanne; 1988 medlem av Lillehammers delegasjon til IOCs sesjon i Seoul.
* 1989–1991 konsul i New York City og sjef for den norske informasjonstjenesten i USA.
* 1991–1994 ambassadør ved Norges ambassade i Kuwait.  Fra 1992 sideakkreditert til Doha, Qatar og Manama, Bahrain.
* 1994 koordinator for etablering av Temporary International Presence in Hebron (TIPH)
* 1994–1997 Norges første stedlige ambassadør ved Norges ambassade i Damaskus, Syria.  Fra 1995 sideakkreditert til Norges ambassade i Beirut, Libanon
* 1996 leder av fornyet etablering av Temporary International Presence in Hebron (TIPH)
* 1998 regionalrådgiver i UD, med ansvar for Midtøsten og Nord-Afrika
* 1998 delegasjonsleder til Algerie i tilknytning til borgerkrigen i landet
* 1998-2001 elev og deretter hovedlærer ved Forsvarets høgskole
* 2001–2005 generalkonsul i Shanghai, Kina
* 2006 generalkonsul i Houston, USA
## Referanser
USS «Wyoming» (SSBN-742)

***USS «Wyoming»*** (SSBN-742) er en amerikanske ballistisk missilubåt i Ohio-klassen som ble satt i tjeneste i 1996.

## Litteratur
*

## Referanser
USS «Louisiana»

Fem skip i den amerikanske marinen har hatt navnet **USS «Louisiana»**:
* USS «Louisiana» (1812)
* USS «Louisiana» (1861)
* USS «Louisiana» (BB-19) var et slagskip i Connecticut-klassen.
* USS «Louisiana» (BB-71) var et slagskip i Montana-klassen som ble kansellert før kjølstrekking.
* USS «Louisiana» (SSBN-743) er en ubåt i Ohio-klassen.

* CSS «Louisiana» var i tjeneste hos Amerikas konfødererte stater under den amerikanske borgerkirgen.
* USRC «Louisiana» (1819) var i tjeneste hos United States Revenue Cutter Service (forløper til den amerikanske kystvakten) fra 1819–1824.
Demian

***Demian – beretningen om Emil Sinclairs ungdom*** (tysk: *Demian. Die Geschichte einer Jugend*) er en dannelsesroman fra 1919 av den tysk-sveitsiske forfatteren Hermann Hesse, 

Da boken kom ut første gang i 1919 ga Hesse den ut under pseudonymet «Emil Sinclair». 

## Handling
Romanen handler om den vanskelige oppgaven å finne seg selv. Boken berettes i jeg-form og omhandler gutten Emil Sinclair, som går i en typisk folkeskole. Han er kunstnerisk anlagt, følsom og utsatt for overtramp. Han får kontakt med den eldre gutten Max Demian, som viser seg å være annerledes enn de andre guttene og som har visse uvanlige evner. Han hjelper Emil med å finne seg til rette og blir i en periode hans læremester.

Temaene er hvordan man finner seg selv, den evige kampen mellom godt og ondt (i starten av deres vennskap sjokkerer Max Demian ved å fortelle Emil at Kainsmerket er å betrakte som en utmerkelse), non-konformisme, eksistensiell krise, lengselen etter barndommen, frykten for å bli voksen og arketyper.

Romanen tar også opp den gamle myten om guden Abraxas.

## ''Demian'' på norsk
Boken utkom for første gang på norsk i 1947, i Bjarne Grans oversettelse. I 1974 ble den utgitt som en del av Gyldendals lanternebøker (nr 209).

Eugenia Kielland holdt et radiokåseri om *Demian* som hun ga ut i bokform i 1950, i samlingen *Evige venner. Klassisk litteratur i et nøtteskall*.

## Referanser
Naturstyrelsen

**Naturstyrelsen** er et dansk direktorat under Miljøministeriet dannet 1. januar 2011 gjennom en fusjon av By- og Landskabsstyrelsen og Skov- og Naturstyrelsen. 

Naturstyrelsen har ca. 600 medarbeidere, hvorav ca. 85 er ansatt på hovedkontoret som ligger på Førstballevej 2 i Randbøl.

Naturstyrelsens hovedarbeidsområder er å sikre rent vann og beskytte, pleie og gjenopprette natur. Direktoratet har ansvaret for den overordnede planlegging av byer og landskap, naturformidling for befolkningen, drift og administrasjon av Miljøministeriets skog- og naturarealer, jakt- og viltforvaltning samt myndighetsoppgaver i forbindelse med det private skogbruket.

## Referanser


## Eksterne lenker
*
Olderbakken

**Olderbakken** (nordsamisk: *Leaibedievvá*) er ei bygd i Tromsø kommune i Troms. Den ligger på østsiden av Sørfjorden (indre del av Ullsfjorden), mellom Jøvik i nord og Lakselvbukt i sør. Grunnkretsen Olderbakken hadde 58 innbyggere i 2015.

Bygda har veiforbindelse via Fv293 til Lakselvbukt og videre til Europavei 8. Veien er svært rasutsatt, og er ofte stengt i perioder om vinteren.

## Referanser
Where You Go I Go Too

***Where You Go I Go Too*** er det første studioalbumet av Lindstrøm. Albumet ble gitt ut av Smalltown Supersound i 2008.

Albumet ble godt mottatt av musikkanmeldere verden over. På nettstedet Metacritic har albumet en gjennomsnittlig score på 82 av 100, basert på 20 anmeldelser, noe som indikerer «universell anerkjennelse». Pitchfork-redaktør Dominique Leone beskriver albumet som en «sømløs kombinasjon av digital produksjon, analoge synthesizere og live instrumentering». Aftenpostens musikkanmelder Robert Hoftun Gjestad kaller albumet «en lekker reise» og triller terningkast seks.

Under Spellemannprisen 2008 ble albumet kåret til beste norske album i klassen «elektronika».

## Spor
# Where You Go I Go Too (28:58)
# Grand Ideas (10:10)
# The Long Way Home (15:58)

## Referanser
Ellopostoma

* *[[Ellopostoma megalomycter]]*
* *[[Ellopostoma mystax]]* 

***Ellopostoma*** er en slekt av smerlinger. 

De skiller seg fra alle andre smerlinger ved å ha bare ett par skjeggtråder ved munnen, store øyne og en liten munn som kan skytes fram. *[[Ellopostoma megalomycter]]* ble beskrevet av Léon Vaillant i 1902 fra elva Kapuas på vestre Borneo. I 2002 beskrev Tan & Lim *[[Ellopostoma mystax]]* fra den delen av Malakkahalvøya som tilhører Thailand.

Den systematiske stillingen til disse fiskene har vært et mysterium helt siden beskrivelsen i 1902. Vaillant plasserte *E. megalomycter* i den gåtefulle slekten *Aperioptus*, men opprettet også en alternativ slekt, *Ellopostoma*. Vaillant mente at arten tilhørte familien Cobitidae, som tilsvarer den nåværende overfamilien Cobitoidea. 

Andre systematikere har plassert *Ellopostoma* i andre grupper. Roberts (1972) påpekte likhetstrekk med den afrikanske familien Kneriidae. Slekten er i nyere tid blitt regnet til Balitoridae eller Nemacheilidae. Molekylærgenetiske analyser viser at *Ellopostoma* er søstergruppen til Nemacheilidae. Bohlen & Šlechtová (2009) og Kottelat (2012) regner dem til en egen familie, Ellopostomatidae.

## Kilder
*  Besøkt 26. august 2014.
* 
* 
* 
* 

## Eksterne lenker
*
Mandali

**Mandali** (kurdisk: *Mendelî*, arabisk: مندلي, også skrevet *Mendeli*, *Mendili*, *Mendali*, *Mandaly*) er en by i guvernementet Diyala, i det østlige Irak. Den ligger tett på grensen til Iran. Befolkninger anslås til 5.800 innbyggere.

Byen er 120 km nordøst for Bagdad, mellom Khanaqin og Badrah.

En folkeavsteming om  den skulle tilregnes Irakisk Kurdistan skulle avholdes i november 2007, men ble utsatt og ble senere ikke noe av.
Ingolf Schanche

**Ingolf Findregaard Schanche** (født 13. juni 1877, død 15. april 1954) var en norsk skuespiller og teatersjef.

Ingolf Schanche var sønn av skipskaptein Christian Fredrik Grøner Schanche (1847–1918) og Ida P. M. Larsen (1848–1896). Den 11. juli 1905 ble han gift i Christiania med skuespilleren Ragnhild Fredriksen (1882–1963). Han var gjennom sin datters ekteskap, svigerfar til Lennart Nordløf Knudsen.

Schanche var ved Den Nationale Scene i hjembyen Bergen fra  1897 til 1899. Derpå var han på Sekondteatret, Centralteatret og Fahlstrøms Theater. Fra 1905 til 1928 var han ved Nationaltheatret.  Det var i 1910 Schanche nektet å utføre en usympatisk rolle. Han spilte en av hovedrollene i de danske stumfilmene *[[Under kniven (stumfilm)|Under kniven]]* og *[[Med 100 hestes kraft]]', begge fra 1913. Han var første sjef ved [[Det Nye Teater]] fra 1929 til 1932. Noen roller tok han også. Fra 1931 til 1942 var han ved [[Nationaltheatret]].  Han var [[Christian Michelsen]] i spillefilmen *Mot nya tider'' fra 1939. Flere ordener ble ham også begunstiget.

## Referanser


## Eksterne lenker
* 
*
A Special Part of Me

***A Special Part of Me*** er et album av Johnny Mathis fra 1984. Albumet er nevneverdig fordi det inneholder sangen «Love Never Felt So Good», skrevet av Michael Jackson og Paul Anka.

## Sporliste

# "Simple" (Marvin Morrow, Keith Stegall) – 3:43
#* Dennis Belfield – bass 
#* Michel Colombier – Fender Rhodes, piano, Jupiter 8 
#* Bill Cuomo – Prophet 
#* David Williams – gitar 
#* Jerry Hey – hornarrangementer 
# "Love Won't Let Me Wait"  fremført sammen med Deniece Williams  (Vinnie Barrett, Bobby Eli) – 4:16
#* Abe Laboriel – bass 
#* Michel Colombier – Fender Rhodes, Jupiter 8, DX7, hornarrangementer 
#* David Williams – gitar 
# "The Best Is Yet to Come" (Alan Roy Scott, Brian Short) – 4:14
#* Abe Laboriel – bass 
#* Michel Colombier – Fender Rhodes, Jupiter 8, hornarrangementer 
#* David Williams – gitar 
# "Lead Me to Your Love" (Michel Colombier, Kathy Wakefield) – 4:21
#* Dennis Belfield – bass 
#* Paulinho da Costa – perkusjon 
#* Michel Colombier – Fender Rhodes, piano, Jupiter 8 
#* Bill Cuomo – Prophet 
#* Marty Walsh – akustisk gitar 
# "You're a Special Part of Me" fremført sammen med Angela Bofill  (Angela Bofill, Loree Gold) – 4:13
#* Abe Laboriel – bass 
#* Michel Colombier – Fender Rhodes, Jupiter 8, hornarrangementer 
#* Luis Conte – perkusjon 
#* David Williams – gitar 
# "Love Never Felt So Good" (Paul Anka, Michael Jackson, Kathy Wakefield) – 4:20
#* Nathan East – bass 
#* Michel Colombier – Fender Rhodes, Jupiter 8 
#* Luis Conte – perkusjon 
#* Marty Walsh – akustisk gitar 
#* David Williams – gitar 
#* Bill Cuomo – Prophet, Yamaha Chroma 
#* Jerry Hey – hornarrangementer 
# "Priceless" (Leon Ware) – 4:05
#* Dennis Belfield – bass 
#* Paulinho da Costa – perkusjon 
#* Michel Colombier – Fender Rhodes, piano, Jupiter 8 
#* Bill Cuomo – Prophet 
#* Larry Carlton – gitar 
# "One Love" (Eric Kaz, Wendy Waldman) – 3:58
#* Dennis Belfield – bass 
#* Michel Colombier – Fender Rhodes, piano, Jupiter 8 
#* Bill Cuomo – Prophet 
#* Marty Walsh – gitar 
# "Right Here and Now" (Barry Mann, Cynthia Weil) – 3:27
#* Nathan East – bass 
#* Michel Colombier – Fender Rhodes, piano, Jupiter 8, hornarrangementer 
#* Marty Walsh – akustisk gitar 
#* David Williams – gitar 
#* Bill Cuomo – Prophet, Yamaha Chroma 
#* Jerry Hey – hornarrangementer 

### Funkytowngrooves CD bonusspor
These two tracks were mixed by David Todd and Nick Martinelli and released in 1984 as a 12-inch single:
# "Simple" (Vocal Version) (Marvin Morrow, Keith Stegall) – 5:55
# "Simple" (Instrumental Version) (Marvin Morrow, Keith Stegall) – 4:52

## Referanser
Tuz Khurmatu

**Tuz Khurmatu** (arabisk: طوز خورماتو, *Ṭūz Ḫūrmātū*, også *Tûz Xûrmatû* eller kort *Tuz*) er en irakisk by i guvernementet Salah ad Din, på hovedvei 2 fra Kirkuk til Bagdad. Byen hadde 59.189 innbyggere (2010) og ligger 220 moh. 

Befolkningen består av turkomaner, kurdere og arabere. Det er også mindre grupper som arameere og assyrerere.

## Referanser
Zakken Johansen (1904–1970)

**Zacharias «Zakken» Johansen** (født 10. april 1904, død 15. oktober 1970) var en norsk idrettsutøver fra Oslo som i hovedsak drev med friidrett. Han representerte IK Tjalve. I friidrett ble Johansen norsk mester i kulestøt i 1924.

Som friidrettsutøver var Johansen primært diskoskaster. Han vant 6 sølv og 2 bronsemedaljer i årene 1922 til 1930. Han beste resultat kom under et stevne i 1930, der han kastet 44,03 meter. Under NM i 1924 slo Johansen Johan Trandem i kulestøt med 11 cm etter kast med både høyre og venstre hånd. Det ble hans eneste tittel, men han fikk sølv også året etter i kulestøt. Han støtte kule bare disse årene og er dermed ikke registrert med offisielt resultat for støt med én hånd.

## Familie og jobb
Han var oppkalt etter sin far, Zakken Johansen (sr.) (1875–1935), som var mest kjent som banemester og senere som mangeårig bestyrer for Oslo idrettsbaner blant annet ved Bislett stadion og Frogner stadion. Johansen jr. var etter sin aktive friidrettskarriere først banemester og senere bestyrer for Oslos kommunale idrettsbaner etter sin far. Hans to eldre søstre ble begge norgesmestere i kunstløp; Margit ble norgesmester seks ganger og Klara Johansen en gang. Zakken Johansen jr. ble i 1945 innvotert som livsvarig medlem av Oslo SK; det samme hadde hans far blitt i 1922.

## Referanser




## Litteratur
*
Balawat

**Imgur-Enlil** (*Enlil har istemt*, moderne navn **Balawat**, gammelsyrisk: ܒܝܬ ܠܒܬ, *beṯ labat*) er et ruinsted i dagens Irak. Det lå ved handelsveien fra Ninive til Arrapḫa og Arbela, 27&nbsp;kilometer sørøst for dagens Mosul og 16&nbsp;kilometer nordøst for Kalḫu (*Nimrud*). Byens navn er kjent fra dens steintavle i Mamu-tempelet.

## Historie
Imgur-Enlil ble grunnlagt av den nyassyriske konge Ashurnasirpal II (884-859 f.Kr.) Den lå 10&nbsp;km oppstrøms elven Derrah fra Tigris, der byen Kalhu lå. Imgur-Enlil lå mellom Nineveh og provinsen Arrapha i sørvest langs den assyriske kongevei. Ashurnasirpal II hadde allerede overført hovedstaden fra Assur til Kalhu, og grunnleggelsen av Imgur-Enlil kan ha vært et ytterligere tiltak for å befeste det nyassyriske rike. Byggingen av byen fortsatte under  Ashurnasirpal IIs sønn Shalmaneser III. Byen bestor i rundt to hundreår. Den ble, likesom alle assyriske byer, plyndret og ødelagt av mederne og babylonerne ved det assyriske rikes fall 614-609 f.Kr.

## Arkeologihistorie
 
Balawat har gitt arkeologiske funn fra Ashsurnasirpal II og Shalmaneser IIIs regjeringer, Mest berømte er bronsebeslagene til en praktdør med rike relieffremstillinger av assyrisk militærliv, nå på British Museum.

Funnstedet ble utgravd i 1878 av arkeologen Hormuzd Rassam. Stedet ble igjen utgravd av Max Mallowan for British School of Archaeology in Iraq i 1956. En overflateoppmåling ble foretatt i 1989 for British Museum. Byens murer omslutter et område på om lag 64 hektar.

## Litteratur
*http://digitalgallery.nypl.org/nypldigital/id?1524508 Theophilus G Pinches and Walter de Gray Birch: *The bronze ornaments of the palace gates of Balawat (Shalmaneser II, B.C. 859-825)* edited, with an introduction by Walter de Gray Birch ; with descriptions and translations by Theophilus G. Pinches, Society of Great Russell Street, 1902
*Seton Lloyd: *Foundations in the Dust*, 1947
*J.E. Curtis et al.: *The Balawat Gates of Ashurnasirpal II*, British Museum Press,  2008, ISBN 978-0-7141-1166-7
*Léonard W. King:, *Bronze Reliefs from the Gates of Shalmanezer. King of Assyria BC 860-825*, Longman's & Company, 1915

## Referanser


## Eksterne lenker
* Bronze relief fragment at the Walters Art Museum
What If

**«What If»** er debutsingelen til skuespilleren og artisten Kate Winslet. Den ble utgitt som en singel i november 2001 og benyttet i animasjonsfilmen *[[Charles Dickens' En julefortelling]]*, som er basert på Charles Dickens klassiske roman. Winslet ga stemmen til Belle i filmen, som også har Nicolas Cage, Jane Horrocks og Simon Callow i øvrige roller. «What If» er skrevet og produsert av Steve Mac, og er en ballade som følger filmens tema, i det Belle slutter forholdet med Scrooge og undrer på hva som kunne ha vært. Det var den eneste sangen til å bli utgitt som en singel fra filmmusikken bak filmen.

Nyheten om at Winslet hadde spilt inn en sang til julefilmen ble først meldt i *[[Daily Mirror]]*. Singelen entret UK Singles Chart på sjetteplass, og ble slått av Robbie Williams og Nicole Kidmans versjon av «Somethin' Stupid» som julesingelen det året. «What If» debuterte som nummer én på Irish Singles Chart 7. desember 2001, og ble der for fire uker. Sangen toppet også listene i Østerrike og Belgia, var på Topp 10-listen i Tyskland, Sveits og Nederland, og vant OGAE Song Contest 2002.

En musikkvideo til sangen, regissert av Paul Donnellon og produsert av Chris Horton, viser Winslet som går rundt i et gammelt viktoriansk hus, sammen med små scener fra filmen. I samsvar med Winslets ønske ble inntektene til singelen gitt til National Society for the Prevention of Cruelty to Children og Sargent Cancer Care for Children, to veldedighetsorganisasjoner i Storbritannia.

Singelen har vært utgangspunktet for flere coverversjoner. I 2004 ble en danseversjon av sangen utgitt av Ronny V med Nanda, og i 2008 utga *[[X-factor]]*-finalisten Rhydian Roberts sangen som en duett med skuespiller og sanger Idina Menzel. Olivia Archbold fra *[[Britain's Got Talent]]* 2010 sang sangen i semifinalen, og selv om hun røk ut, hjalp det «What If» til å entre hitlistene til Storbritannia på nytt som 76.-plass 6. juni 2010.

## Sporliste

## Listeplasseringer

Listeplasseringene gjelder i 2001 og 2002, og plassene er singelen på sin høyeste posisjon.
*  (Ö3 Austria Top 40) - 1.-plass
*  (Ultratop 50 Flanders) - 1.-plass
*  (Media Control Charts) - 6.-plass
*  (Irish Singles Chart) - 1.-plass
*  (Dutch Top 40) - 3.-plass
*  (Schweizer Hitparade) - 4.-plass
*  (UK Singles Chart) - 6.-plass

## Referanser


## Eksterne lenker
* "Winslet Records a Single" (IMDb)
* "Winslet Launches Festive Chart Bid" (BBC News)
*
Kleinmachnow

**Kleinmachnow** er en by i  landkreis Potsdam-Mittelmark  i den tyske delstat   Brandenburg. Den ligger 19 km sørvest for sentrum av Berlin og 12 km øst for  Potsdam. Kleinmachnow grenser til bydelen Steglitz-Zehlendorf i Berlin og ligger ved Teltowkanalen og  Kleinmachnow sluse fra 1906, som i dag er et fredet kulturminne.

Natten mellom 2. og 3. desember 1943 ble et Avro Lancaster bombefly fra Royal Australian Air Force skutt ned over Kleinmachnow, og en av de drepte var den norske dikteren  Nordahl Grieg. I november 2003 ble en minnestein avduket på stedet hvor flyet styrtet.


Machnower See Crash Site.jpg|Stedet hvor *LM316* med Nordahl Grieg ombord styrtet i Kleinmachnow
Nordahl_Grieg_Memorial_in_Kleinmachnow_Plaque.jpg|Minneplakett for Grieg og mannskapet på *LM316* i Kleinmachnow
Kleinmachnow Schleusnerbude.jpg|Kleinmachnow sluse
Teltowkanal 02 Schleuse.jpg|Kleinmachnow sluse

## Eksterne lenker
*
Casablanca (sang)

**«Casablanca»** er en norsk sang. Melodien ble skrevet av Kolbjørn Svendsen og teksten ble skrevet av Arne Paasche Aasen. Den var ett av bidragene til Melodi Grand Prix 1962, den norske uttagingen til Eurovision Song Contest 1962 i Luxembourg.

Sangen ble framført av Jan Høiland med lite orkester og så på nytt av Per Asplin med stort orkester. Den endte på en andreplass med 63 poeng.

## Innspilling
*Jan Høiland m/Sigurd Jansens orkester og kor. Innspilt i Oslo i 1961. Utgitt på singlen Columbia 45GN&nbsp;1699.

## Referanser
Eckhard Unger

**Eckhard Unger** (født 11. april 1884 i Landsberg an der Warthe, død 24. juli 1966) var en tysk assyriolog. 

Unger besøkte humanistiske gymnasier i Berlin (Luisengymnasium), städtisches Gymnasium Prenzlau og Leipzig, og bestod i 1904 Abitur ved  Thomasschule i Leipzig. Fra 1904 til 1911 studerte han klassisk arkeologi, assyrologi, etnologi og kunsthistorie i Leipzig og hørte forelesninger under Max Heinze, Otto Immisch, Karl Lamprecht, Joseph Partsch, Gerhard Seeliger, August Schmarsow, Theodor Schreiber, Georg Steindorff, Franz Studniczka, Franz Weißbach, Karl Weule, Ulrich Wilcken, Wilhelm Wundt og Heinrich Zimmern. I 1911 bler han promovert til Dr. phil. 

Unger, som var kurator ved Istanbul Museum, beskrev restene av Balawatportene fra Assyria, som fremdeles befinner seg i Istanbul Museum. Unger var fullt klar over at mesteparten av porten fra Balawat var i London og i Paris. Han besøkte begge steder og drøftet helheten med de respektive kuratorer.

I 1916 identiviserte han som kurator i Istanbuls arkeologimuseum ett kobberlegeringsgjenstand i museets samlinger som en alen eller målestav fra Nippur. Den stammet fra den dørste halvdel av det tredje årtusen før Kristus, eller halske fra ende eldre tider. Kanskje er den verdens eldste funn av en målestokk. Ut fra den kommer man til ar en sumerisk cubit målte ca 518,6 millimeter.

Unger meldte seg inn i NSDAP i 1932 og skrev flere artikler om hakekorset.

## Verker i utvalg
* ''Zum Bronzetor von Balawat. Beiträge zur Erklärung und Deutung der assyrischen Inschriften und Reliefs Salmanassars III'' (thesis) Leipzig: Eduard Pfeiffer 1913
* *Zwei babylonische Antiken aus Nippur* [s.l.] 1916. (Publikationen der Kaiserlich Osmanischen Museen)
* *Katalog der babylonischen und assyrischen Sammlung Kaiserlich osmanische Museen* Istanbul: Ihsan 1918
* *Die Wiederherstellung des Bronzetores von Balawat* [Leipzig]: [Hinrichs], 1920
* *Welt und Mensch im alten Orient* Berlin: Witting [n.d.]
* *Hettitische und aramäische kunst* [Berlin] [1923]
* *Sumerische und akkadische Kunst* Breslau: Hirt 1926
* *Assyrische und Babylonische Kunst* Breslau: Hirt 1927
* *Das Stadtbild von Assur* Leipzig: Hinrichs 1929 (Der alte Orient, 27:3)
* *Babylon. Die heilige Stadt nach der Beschreibung der Babylonier*  1931 (2nd ed. Berlin: De Gruyter 1970)

## Referanser